wannaphong/clean_thaiwikipedia huggingface dataset:
# เฟรดริก เนย์
ฮันส์ เฟรดริก เลนนาร์ต เนย์ (เกิด 27 เมษายน ค.ศ. 1978) นามแฝง TiAMO เป็นผู้ร่วมก่อตั้งเดอะไพเรตเบย์ และบริษัท PRQ ผู้ให้บริการอินเทอร์เน็ตสัญชาติสวีเดนกับเว็บโฮสติง เนย์เป็นหนึ่งในจำเลยในคดีเดอะไพเรตเบย์ ซึ่งเริ่มขึ้นในวันที่ 16 กุมภาพันธ์ ค.ศ. 2009 เขาและผู้ประกอบการเดอะไพเรตเบย์Bay คนอื่นๆ ถูกตั้งข้อหาช่วยเหลือผู้ใช้ในการปฏิบัติที่ละเมิดลิขสิทธิ์ ช่วงเวลาของเขาในระหว่างการพิจารณาคดีดังกล่าวได้รับการบันทึกไว้ในภาพยนตร์สารคดี TPB AFK โดย Simon Klose

 ปัญหาทางกฎหมาย 

เมื่อวันที่ 17 เมษายน ค.ศ. 2009 เนย์พบว่ามีความผิดฐานละเมิดลิขสิทธิ์ และถูกตัดสินให้จำคุกหนึ่งปีและต้องจ่ายค่าเสียหาย 905,000 ดอลลาร์สหรัฐ

ในเดือนพฤศจิกายน ค.ศ. 2014 เนย์ถูกจับกุมในจังหวัดหนองคายตามหมายของอินเตอร์โพล ขณะพยายามข้ามชายแดนจากประเทศลาวมายังประเทศไทย เจ้าหน้าที่ไทยระบุว่าสมาคมภาพยนตร์ในประเทศสหรัฐได้ส่งทนายความชาวไทยไปตามหาเนย์และให้ความช่วยเหลือจับกุมเขา ในช่วงที่อาศัยอยู่ในประเทศลาว 3 ปี มีรายงานว่าเนย์ได้ข้ามชายแดนเข้ามาในประเทศไทยเกือบ 30 ครั้ง โดยเขามีบ้านอยู่บนเกาะรีสอร์ทที่จังหวัดภูเก็ต เบย์ไฟล์ส เว็บไซต์ไฟล์โฮสติงในเครือไพเรตเบย์ที่จดทะเบียนตามชื่อของเนย์ ถูกปิดตัวลงอย่างฉับพลันหลังการจับกุม

เนย์ถูกจำคุกเพียงสองในสาม (200 วัน) จาก 10 เดือนในเรือนจำ Skänninge ในประเทศสวีเดน เขาได้รับการปล่อยตัวในวันที่ 1 มิถุนายน ค.ศ. 2015 และวางแผนตั้งถิ่นฐานในประเทศลาวกับทำงานในด้านเทคโนโลยีสารสนเทศ
# ปาวน
ปาวน หรือ จันดีปาวน  เป็นพุทธศาสนสถานในอำเภอมาเกอลัง จังหวัดชวากลาง ประเทศอินโดนีเซีย สร้างขึ้นในศตวรรษที่ 9 ในสมัยราชวงศ์ไศเลนทร์ ส่วนหนึ่งของสามวัดในหมู่วัดโบโรบูดูร์ ซึ่งประกอบด้วยสามพุทธศาสนสถานที่ตั้งอยู่บนเส้นแกนเดียวกัน คือ โบโรบูดูร์, ปาวน และ เมินดุต ทั้งหมดได้รับการขึ้นทะเบียนเป็นแหล่งมรดกโลกของยูเนสโก

 ประวัติศาสตร์ 
thumb|left|แผนที่แสดงโบโรบูดูร์ ปาวน และเมินดุต ตั้งอยู่บนเส้นแกนสมมติเดียวกัน
ปาวนตั้งอยู่ตรงกลางระหว่างอีกสองพุทธศาสนสถานที่ตั้งอยู่บนเส้นแกนเดียวกัน คือ โบโรบูดูร์ (1.75 กิโลเมตร ทางตะวันตก) และ เมินดุต (1.15 กิโลเมตร ทางตะวันออก) ทั้งหมดล้วนสร้างขึ้นในสมัยราชวงศ์ไศเลนทร์ (ศตวรรษที่ 8-9)

นักวิชาการยาซีร์ มาร์ซูกี (Yazir Marzuki) และ ตูตี เฮอราตี (Toeti Heraty) ระบุว่า "ระหว่างเมินดุตและโบโรบูดูร์คือวัดปาวน ซึ่งเป็นเพชรเม็ดเอกของสถาปัตยกรรมวัดแบบชวา เป็นไปได้สูงว่าวัดนี้สร้างขึ้นเพื่อชำระล้างจิตใจก่อนการเดินทางขึ้นสู่โบโรบูดูร์" </blockquote>Yazir Marzuki, Toeti Heraty (1982). "Borobudur", pp. 6, Penerbit Djambatan. Jakarta. .

ชื่อแรกเริ่มเดิมทีของวัดปาวนนั้นไม่เป็นที่ทราบชัดเจน คำว่า ปาวน เป็นภาษาชวาแปลว่า "ครัว" มีที่มาจากรากคำว่า อาวู (awu) แปลว่าฝุ่นผง จากความสัมพันธ์กับคำว่าฝุ่นผงนี้ทำให้เชื่อว่าวัดปาวนอาจสร้างขึ้นเพื่อเป็นที่ไว้ศพหรืออัฐิของกษัตริย์ในอดีตSoetarno, Drs. R. second edition (2002). "Aneka Candi Kuno di Indonesia" (Ancient Temples in Indonesia), pp. 103. Dahara Prize. Semarang. . กระนั้น ข้อมูลว่าเป็นอัฐิหรือร่างของใครที่เก็บรักษาที่ปาวนนั้นไม่เป็นที่ทราบแน่ชัด ชื่อท้องถิ่นของปาวนคือ "บัจรานาลัน" (Bajranalan) ซึ่งเป็นชื่อของหมู่บ้าน ชื่อนี้มีที่มาจากคำสันสกฤตว่า วัชรานล ซึ่งประกอบจากคำว่า วัชระ และ อนละ (ไฟ)

 สถาปัตยกรรม 
thumb|left|ประติมากรรมฝาผนังนูนต่ำบนผนังภายนอกทางเหนือ แสดงรูปกัลปพฤกษ์และหม้อปูรณฏกะ เป็นต้น

ตัววัดหันหน้าออกทางตะวันตก เฉียงเหนือเล็กน้อย ตั้งบนฐานแปลนรูปสี่เหลี่ยมจัตุรัส บันไดประดับสองข้ามด้วยรูปสลักมกร-กาลา ซึ่งพบทั่วไปในจันดีแบบชวา ผนังภายนอกเป็นรูปแกะสลักนูนต่ำแสดงพระโพธิสัตว์และพระนางตารา รวมถึงรูปกัลปพฤกษ์ซึ่งขนาบข้างด้วยกินนร-กินรี ภายในเป็นห้องที่ว่างเปล่าและมีหน้าต่าล

หลังคาประดับยอดด้วยสถูปห้างองค์ และรัตนะสี่องค์ ด้วยลักษณะที่เรียบง่ายนี้ทำให้นักประวัติศาสตร์บางคนเรียกขานปาวนให้เป็น "เพชรเม็ดงามของสถาปัตยกรรมวัดแบบชวา" ซึ่งต่างกันกับรูปแบบสถาปัตยกรรมวัดทรงสูงชะลูกแบบชวาตะวันออกที่สร้างขึ้นในสมัยถัด ๆ มา เช่นสมัยสิงหะส่าหรี และ มัชปาหิต

 พิธีกรรม 
ในเดือนพระจันทร์เต็มดวง (พฤษภาคมหรือมิถุนายน) ระหว่างเทศกาลวิสาขบูชา พุทธศาสนิกชนในแถบนี้จะประกอบพิธีเดินจาริกจากวัดเมินดุต ผ่านวัดปาวน และสิ้นสุดที่โบโรบูดูร์
# ศาสนาในประเทศเปรู
ศาสนาคริสต์เป็นศาสนาที่มีผู้นับถือมากที่สุดตามศาสนาในประเทศเปรู โดยที่นิกายโรมันคาทอลิกมีผู้นับถืิมากที่สุด 

ศาสนาในประเทศเปรูแบบเดิมอิงจากการผสานความเชื่อทางศาสนาที่มาต้นกำเนิดจากคาทอลิกกับศาสนาอินคาโบราณหลังการพิชิตของสเปน อย่างไรก็ตาม คริสต์จักรโปรเตสแตนต์หลายนิกายได้รับการพัฒนาอย่างมากในภาคส่วนที่เป็นที่นิยมในช่วง 30 ปีที่ผ่านมา การไม่มีศาสนาเพิ่มขึ้นช้าแต่สม่ำเสมอในบรรดาคนหนุ่มสาวแถบเมือง ส่วนศาสนาอย่างศาสนายูดาห์และพุทธ และศาสนาฮินดูกับอิสลามในช่วงล่าสุด เริ่มปรากฏในประเทศจากการอพยพเข้า

รัฐธรรมนูญเปรู มาตรา 2 ระบุไว้ว่า: "ทุกคนมีสิทธิเสรีภาพในการนับถือศาสนาและความเชื่อ ไม่ว่าจะโดยลำพังหรือโดยกลุ่มคน ไม่มีการข่มเหงรังแกด้วยเหตุผลทางความคิดหรือความเชื่อ ไม่มีการก่ออาชญากรรมทางความคิดเห็น การแสดงออกต่อสาธารณะเกี่ยวกับการสารภาพทั้งหมดนั้นเป็นอิสระ ตราบใดที่ไม่ขัดต่อศีลธรรมหรือรบกวนความสงบเรียบร้อยของประชาชน"

หมายเหตุ
# ภาคแยก
ภาคแยก  เป็นผลงานเรื่องเล่าใด ๆ ที่ดัดแปลงมาจากผลงานที่มีอยู่แล้วโดยมุ่งเน้นในแง่มุมที่แตกต่างจากผลงานต้นฉบับ

 ประวัติ 
หนึ่งในภาคแยกในช่วงต้น ๆ ของยุคสื่อสมัยใหม่ (หากไม่ใช่ผลงานแรกสุด) เกิดขึ้นเมื่อ ค.ศ. 1941 เมื่อตัวละครสมทบชื่อทรอกมอร์ตัน พี. กัลเดอร์สลีฟ (Throckmorton P. Gildersleeve) จากรายกายสุขนาฏกรรมวิทยุยุคเก่า ฟิบเบอร์ แมกจีแอนด์มอลลี (Fibber McGee and Molly) ได้กลายมาเป็นตัวละครนำในรายการของตัวเอง เดอะเกรตกิลเดอร์สลีฟ (The Great Gildersleeve; ค.ศ. 1941–1957)
# ภาคต่อ
ภาคต่อ  คือผลงานวรรณกรรม ภาพยนตร์ ละคร โทรทัศน์ ดนดรี หรือวิดีโอเกมที่ดำเนินเรื่องต่อหรือขยายเนื้อเรื่องจากผลงานก่อนหน้า ในบริบททั่วไปของผลงานเชิงเรื่องเล่าของบันเทิงคดี ภาคต่อบรรยายถึงเหตุการณ์ที่เกิดขึ้นในจักรวาลสมมติเดียวกันกับผลงานก่อนหน้า โดยมักดำเนินเรื่องในลำดับถัดจากผลงานนั้น ๆ
# สโมสรฟุตบอลบิวรี
สโมสรฟุตบอลบิวรี เป็นสโมสรฟุตบอลของอังกฤษซึ่งตั้งอยู่ที่เมืองบิวรี เขตเกรเทอร์แมนเชสเตอร์ ล่าสุดพวกเขาลงเล่นในนอร์ทเวสต์เคาน์ตีลีกพรีเมียร์ดิวิชัน ซึ่งเป็นลีกระดับที่ 9 ของระบบลีกฟุตบอลอังกฤษ โดยมาควบรวมกิจการกับบิวรี เอเอฟซี ที่ฟื้นคืนชีพในปี ค.ศ. 2023 และในเดือนเมษายน ค.ศ. 2025 พวกเขาก็ได้เลื่อนชั้นขึ้นมาสู่นอร์ทเทิร์นพรีเมียร์ลีกเวสต์ดิวิชัน ก่อนที่จะถูกขับออกจากอิงกลิชฟุตบอลลีก บิวรีลงเล่นในอีเอฟแอลลีกทู ซึ่งเป็นลีกระดับที่ 4 ของระบบลีกฟุตบอลอังกฤษ ในฤดูกาล 2018–19

ทีมเป็นรู้จักกันในชื่อ The Shakers และลงเล่นโดยสวมเสื้อเชิ้ตสีขาวและกางเกงขาสั้นสีน้ำเงิน กิกเลน เป็นสนามเหย้าของสโมสรมาตั้งแต่ปี ค.ศ. 1885 สโมสรเป็นคู่แข่งกันมายาวนานกับโบลตันวอนเดอเรอส์, โอลดัมแอทเลติก และรอชเดล บิวรีก่อตั้งขึ้นในปี ค.ศ. 1885 และเป็นสมาชิกผู้ก่อตั้งของแลงคาเชอร์ลีก ในปี ค.ศ. 1889 และเป็นแชมป์ในฤดูกาล 1890–91 และ 1891–92 ก่อนที่จะได้รับเลือกให้เข้าร่วมฟุตบอลลีก ในปี ค.ศ. 1897

บิวรีคว้าแชมป์ดิวิชัน 2 ในฤดูกาล 1894–95 และเลื่อนชั้นสู่ดิวิชัน 1 ซึ่งพวกเขาลงเล่นอยู่เป็นเวลา 17 ฤดูกาล พวกเขาคว้าแชมป์เอฟเอคัพในปี ค.ศ. 1900 ด้วยชัยชนะ 4–0 เหนือเซาแทมป์ตัน และอีกครั้งในปี ค.ศ. 1903 ด้วยชัยชนะ 6–0 เหนือดาร์บีเคาน์ตี ซึ่งเป็นสถิติสูงสุดจนถึงปัจจุบัน บิวรีตกชั้นไปเล่นดิวิชันสองเมื่อจบฤดูกาล 1911–12 และอยู่ที่นั่นเป็นเวลา 12 ปี จนกระทั่งเลื่อนชั้นในฐานะรองแชมป์ในฤดูกาล 1923–24 พวกเขาตกชั้นในฤดูกาล 1928–29 ซึ่งเป็นฤดูกาลสุดท้ายบนลีกสูงสุด ในฤดูกาล 1956–57 พวกเขาตกไปอยู่ที่ระดับสามเป็นครั้งแรก แต่สามารถเลื่อนชั้นได้ในฐานะแชมป์ดิวิชันสามภายใต้การคุมทีมของเดฟ รัสเซลล์ ในฤดูกาล 1960–61 ตั้งแต่ปี ค.ศ. 1967 ถึง 1971 พวกเขาได้เลื่อนชั้นหนึ่งครั้งและตกชั้นสามครั้ง โดยครั้งสุดท้ายคือจากดิวิชัน 3 ไปอยู่ที่ดิวิชัน 4

บิวรีเลื่อนชั้นเมื่อจบฤดูกาล 1973–74 และยังคงอยู่ในดิวิชัน 3 จนถึงฤดูกาล 1979–80 ภายใต้การคุมทีมของมาร์ติน ด็อบสัน บิวรีสามารถเลื่อนชั้นกลับสู่ดิวิชันสามได้ในฤดูกาล 1984–85 ในปี ค.ศ. 1990 และ 1991 สโมสรผ่านเข้ารอบเพลย์ออฟดิวิชัน 3 แต่กลับตกชั้นในปี ค.ศ. 1992 ในปี ค.ศ. 1995 สแตน เทอร์เนนต์ได้เป็นผู้จัดการทีม นำทีมกลับสู่ระดับสองเป็นครั้งแรกในรอบ 28 ปี หลังจากเลื่อนชั้นได้สองครั้งติดต่อกันในฤดูกาล 1995–96 และ 1996–97 สโมสรอยู่ในดิวิชัน 1 (อีเอฟแอลแชมเปียนชิปในปัจจุบัน) เพียงแค่สองฤดูกาลก่อนที่จะตกชั้นถึงสองครั้งในสี่ฤดูกาล พวกเขาเลื่อนชั้นจากลีกทูสู่ลีกวันในฤดูกาล 2010–11 หลังจากนั้น บิวรีก็สลับไปมาระหว่างลีกวันและลีกทูโดยตกชั้นสองครั้ง (ในฤดูกาล 2012–13 และ 2017–18) และเลื่อนชั้นอีกสองครั้ง (ในฤดูกาล 2014–15 และ 2018–19) บิวรีจบฤดูกาล 2018–19 ในฐานะรองแชมป์ลีกทู และเลื่อนชั้นสู่ลีกวันในฤดูกาล 2019–20 อย่างไรก็ตาม สโมสรไม่สามารถเริ่มต้นฤดูกาลได้เนื่องจากปัญหาทางการเงินมายาวนานและถูกขับออกจากฟุตบอลลีกในวันที่ 27 สิงหาคม ค.ศ. 2019
# สมเด็จพระสันตะปาปาเลโอที่ 13
สมเด็จพระสันตะปาปาเลโอที่ 13 (, 2 มีนาคม ค.ศ. 1810 – 20 กรกฎาคม ค.ศ. 1903) เป็นสมเด็จพระสันตะปาปาตั้งแต่วันที่ 20 กุมภาพันธ์ ค.ศ. 1878 จนกระทั่งสิ้นพระชนม์ในเดือนกรกฎาคม ค.ศ. 1903 พระองค์ดำรงตำแหน่งพระสันตปาปานานที่สุดเป็นอันดับสี่ รองจากสมเด็จพระสันตปาปาซีโมนเปโตร อัครสาวก, สมเด็จพระสันตะปาปาปิอุสที่ 9 (พระสันตะปาปาองค์ก่อนหน้า) และสมเด็จพระสันตะปาปายอห์น ปอลที่ 2

พระองค์เป็นที่รู้จักกันดีในเรื่องความเป็นปัญญาชนและความพยายามที่จะกำหนดตำแหน่งของคริสตจักรคาทอลิกในแง่ของความคิดสมัยใหม่ ในสมณสาส์นของพระองค์ชื่อ Rerum novarum เมื่อปี ค.ศ. 1891 สมเด็จพระสันตปาปาเลโอได้สรุปสิทธิแรงงานในการได้รับค่าจ้างที่ยุติธรรม สภาพการทำงานที่ปลอดภัย และการก่อตั้งสหภาพแรงงาน ขณะเดียวกันก็ยืนยันสิทธิในทรัพย์สินและธุรกิจเสรี และต่อต้านทั้งลัทธิสังคมนิยมและระบบทุนนิยมที่ปล่อยให้เป็นไปตามธรรมชาติ

 พระประวัติช่วงต้นและการศึกษา 
โจอากีโน เปตชี เกิดที่การ์ปิเนโตโรมาโนใกล้กับกรุงโรมเป็นบุตรคนที่ 6 จากทั้งหมด 7 คนของเคานต์ โดเมนิโก ลูโดวิโก เปตชี (2 มิถุนายน 1767 – 8 มีนาคม 1833) ผู้อาวุโสแห่งเมืองเซียนา พันเอกกองทัพฝรั่งเศสภายใต้การปกครองของนโปเลียน และภรรยาของเขา อันนา ฟรันเชสกา โปรสเปรี-บุซซี (1773 – 9 สิงหาคม 1824) เขาศึกษาที่วิทยาลัยเยซูอิตในเมืองวิแตร์โบพร้อมกับจูเซปเปจนถึงปี ค.ศ. 1824
# พระราชวังเจาหมิง
พระราชวังเจาหมิง หรือ เจาหมิงกง  มีอีกชื่อว่า พระราชวังเสี่ยนหมิง หรือ เสี่ยนหมิงกง  เป็นพระราชวังของรัฐง่อก๊กในยุคสามก๊กของจีน ตั้งอยู่ทางตะวันออกของพระราชวังไท่ชู (太初宫 ไท่ชูกง) ในเกี๋ยนเงียบ (建業 เจี้ยนเย่) นครหลวงของง่อก๊ก ในปัจจุบันยังไม่มีการค้นพบทางโบราณคดีใด ๆ ที่บ่งชี้ถึงพระราชวังเจาหมิง

 ชื่อ
ชื่อดั้งเดิมของพระราชวังคือ "พระราชวังเจาหมิง" (เจาหมิงกง) สามก๊กจี่ (三國志 ซานกั๋วจื้อ) เรียกพระราชวังเจาหมิงด้วยคำเรียกว่า "พระราชวังเสี่ยนหมิง" (เสี่ยนหมิงกง) เพื่อเลี่ยงการพ้องกับชื่อของ "สุมาเจียว" หรือในภาษาจีนกลางคือ "ซือหม่า เจา" (司馬昭) ในจือจื้อทงเจี้ยน (資治通鑑) และหนังสืออื่น ๆ ในชั้นหลังก็เรียกด้วยคำเรียกว่า "พระราชวังเสี่ยนหมิง" ตามกันมา

 ประวัติ 
เมื่อ ค.ศ. 267 รัชศกเป๋าติ่ง (寶鼎) ปีที่ 2 เดือน 6 ซุนโฮ (孫皓 ซุน เฮ่า) จักรพรรดิลำดับที่ 4 และลำดับสุดท้ายของรัฐง่อก๊ก มีรับสั่งมีสร้างพระราชวังเจาหมิง เดือน 12 ปีเดียวกันนั้นการก่อสร้างเสร็จสิ้น ซุนโฮทรงย้ายมาประทับที่พระราชวังแห่งนี้([寶鼎二年]夏六月，起顯明宮，冬十二月，皓移居之。) สามก๊กจี่ เล่มที่ 48.(二年夏六月，起新宮於太初之東，制度尤廣，二千石已下皆自入山督攝伐木。又攘諸營地，大開苑囿，起土山作樓觀，加飾珠玉，制以奇石，左彎崎，右臨硎。) เจี้ยนคางฉือลู่ เล่มที่ 4(十二月，新宮成，周五百丈，署曰昭明宮。) เจี้ยนคางฉือลู่ เล่มที่ 4

ภายหลังจากราชวงศ์จิ้นตะวันตกพิชิตง่อก๊กได้เมื่อ ค.ศ. 280 นครหลวงเกี๋ยนเงียบไม่ได้รับความเสียหาย พระราชวังเดิมได้รับการอนุรักษ์ไว้

เมื่อ ค.ศ. 327 พระราชวังทั้งหมดในเจี้ยนคาง (建康; ชื่อใหม่ของเกี๋ยนเงียบ) ถูกเผาทำลายจากเหตุการณ์กบฏซู จฺวิ้น (蘇峻之亂)

 ขนาด 
พระราชวังมีขนาดโดยรอบ 500 จ้าง (丈) พระที่นั่งหลักคือพระที่นั่งชื่ออู (赤烏殿 ชื่ออูเตี้ยน) ภายในพระราชวังมีพระราชอุทยาน จากการตรวจสอบเอกสารพบว่าคือสวนหฺวาหลิน (華林園 หฺวาหลิน-ยฺเหวียน) ในยุคราชวงศ์จิ้นตะวันออก
# นักสืบสมัยนี้มันบ้าไปแล้ว
เป็นซีรีส์มังงะญี่ปุ่นที่เขียนและวาดภาพโดยมาซาคุนิ อิการาชิ เริ่มตีพิมพ์เป็นตอนในนิตยสารมังงะแนวเซเน็งเด็งเงกิมาโอ ของแอสกีมีเดียเวิร์กส์ในเดือนเมษายน พ.ศ. 2559 ซีรีส์อนิเมะทางโทรทัศน์ที่ผลิตโดยสตูดิโอไลเดนฟิมส์ เริ่มออกอากาศในเดือนกรกฎาคม พ.ศ. 2568

 ตัวละคร 

 สื่อ 
 มังงะ 
มัตตาคุ ไซคิน โนะ ทันเท โทกิทาระเขียนและวาดภาพโดยมาซาคุนิ อิการาชิ เริ่มตีพิมพ์ในนิตยสารมังงะแนวเซเน็งเดงเกกิ มาโอของแอสกีมีเดียเวิร์กส์เมื่อวันที่ 27 เมษายน พ.ศ. 2559 ตอนต่าง ๆ เหล่านี้ได้รับการรวบรวมตีพิมพ์เป็นเล่ม(ทังโกบง) จำนวน 15 เล่ม ณ เดือนสิงหาคม พ.ศ. 2567 

 อนิเมะ 
มีการประกาศสร้างเป็นซีรีส์อนิเมะทางโทรทัศน์เมื่อวันที่ 23 สิงหาคม พ.ศ. 2567 ผลิตโดยสตูดิโอไลเดนฟิมส์และกำกับโดยริออน คุโจ โดยมีรินทาโร อิเคดะเป็นผู้เขียนบท อิโซโรคุ โคกะเป็นผู้ออกแบบตัวละครและดำรงตำแหน่งหัวหน้าผู้กำกับแอนิเมชั่น และโทโมกิ คิคุยะเป็นผู้แต่งเพลงประกอบ เริ่มออกอากาศในวันที่ 1 กรกฎาคม พ.ศ. 2568 ทางช่องเอที-เอ็กซ์และช่องอื่น ๆ เพลงเปิดเรื่องคือ "Suffer" ขับร้องโดยไทอิคุ โอคาซากิ ขณะที่เพลงปิดของเรื่องคือ "GORI☆GORI Feez e-Girl!!" ร้องโดยคานะ ฮานาซาวะและโทโมกาซุ ซูงิตะในฐานะตัวละครของเรื่อง เมเดียลิงก์เป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้และโอเชียเนีย(ยกเว้นออสเตรเลียและนิวซีแลนด์) และสตรีมบนยูทูบช่อง Ani-One Asia

 รายชื่อตอน 

 ผลตอบรับ 
ภายในเดือนสิงหาคม พ.ศ. 2567 ซีรีส์ดังกล่าวมีการจำหน่ายมากกว่า 900,000 ชุด
# ประเทศไซปรัสในการประกวดเพลงยูโรวิชันปี 2025
ประเทศไซปรัสได้เข้าร่วมการประกวดเพลงยูโรวิชันปี 2025 ซึ่งจัดขึ้นในบาเซิล ด้วยเพลง "ชู่" โดยศิลปินทีโอ เอวาน ซึ่งบรรษัทแพร่ภาพกระจายเสียงสาธารณะแห่งไซปรัส (ไซบีซี) สถานีโทรทัศน์แห่งชาติที่เข้าร่วม ได้ทำการคัดเลือกไว้ภายในองค์กรเอง

 ก่อนการประกวด 

 การคัดเลือกภายใน 
ในเดือนกรกฎาคม ค.ศ. 2024 มีรายงานว่าไซบีซี สถานีโทรทัศน์แห่งชาติ ได้เริ่มการค้นหาศิลปินตัวแทนประเทศชาวไซปรัสสำหรับการประกวดในปี 2025 และมีความตั้งใจที่จะคัดเลือกผู้เข้าแข่งขันที่อาศัยอยู่ในไซปรัส ต่างจากตัวแทนของประเทศในปี 2023 (แอนดรูว์ ลัมโบร) และ 2024 (ซีเลีย แคปซิส) กระบวนการคัดเลือกดำเนินการโดยการการสนทนากลุ่มซึ่งประกอบด้วยผู้เชี่ยวชาญด้านดนตรีและยูโรวิชัน มีรายงานในช่วงปลายเดือนสิงหาคม ค.ศ. 2024 ว่าได้มีการเลือกศิลปินและเพลงแล้ว โดยได้ประกาศเลือกทีโอ เอวานอย่างเป็นทางการเมื่อวันที่ 2 กันยายน เพลง "ชู่" ซึ่งประพันธ์โดยดิมิทริส กอนโตปูลอส เอลซา เซอเลสวิก ลาสเซ นีมันน์ และลินดา เดล ได้วางจำหน่ายเมื่อวันที่ 11 มีนาคม

 ในยูโรวิชัน 
การประกวดเพลงยูโรวิชันปี 2025 ได้จัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ ซึ่งประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ไซปรัสได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งหลังของการแสดง ต่อมาทีโอ เอวานได้รับเลือกให้ทำการแสดงเป็นลำดับที่ 15 ตามหลังมาร์กอ บอชเนียกจาก ซึ่งไซปรัสตกรอบรองชนะเลิศนี้
# เมห์เม็ด อาลี อาจา
เมห์เม็ด อาลี อาจา (, ; เกิด 9 มกราคม ค.ศ. 1958) เป็นผู้รับจ้างฆ่าชาวตุรกีและอดีตสมาชิกเกรย์วูล์ฟส เขาสังหารนักข่าวชื่ออับดี อีเปคชีในวันที่ 1 กุมภาพันธ์ ค.ศ. 1979 และถูกจำคุก เขาหนีออกจากเรือนจำและเดินทางไปนครรัฐวาติกันอย่างผิดกฎหมายในวันที่ 13 พฤษภาคม ค.ศ. 1981 เพื่อลอบปลงพระชนม์สมเด็จพระสันตะปาปายอห์น ปอลที่ 2 แต่ว่าหลังการลอบสังหารที่ล้มเหลว เขาถูกตำรวจอิตาลีจับกุมและเข้าคุกFreedman, Robert Owen, The Middle East from the Iran-Contra affair to the Intifada, (Syracuse University Press, 1991), 396; "Demirag was known as an admirer of Mehmet Ali Agca, the Turk that shot and wounded Pope John Paul II in 1981."Weigel, George, Witness to Hope: The Biography of Pope John Paul II, (HarperCollins Publisher, 1999), 397.

หลังถูกจำคุกในประเทศอิตาลีเป็นเวลา 19 ปี ซึ่งพระสันตะปาปาเข้าพบเขาด้วย เขาถูกเนรเทศกลับประเทศตุรกี โดยจำคุกอีก 10 ปี อาจาได้รับการปล่อยตัวในวันที่ 18 มกราคม ค.ศ. 2010 เขากล่าวถึงตนเองเป็นทหารรับจ้างที่ไม่มีความเอนเอียงทางการเมือง แม้ว่าเขาเป็นที่รู้จักจากการเป็นสมาชิกกลุ่มเกรย์วูล์ฟส กลุ่มชาตินิยมสุดโต่งตุรกีแนวฟาสซิสต์ และกองโจรย้อนกลับที่ได้รับการสนับสนุนจากรัฐ

ใน ค.ศ. 2014 หลังการก่อเหตุเป็นเวลา 33 ปี อาจาเดินทางไปนครรัฐวาติกันเพื่อวางดอกกุหลาบขาวบนหลุมพระศพของสมเด็จพระสันตะปาปายอห์น ปอลที่ 2 ที่พึ่งสิ้นพระชนม์ และกล่าวว่าจะพบกับสมเด็จพระสันตะปาปาฟรานซิส ซึ่งคำขอนั้นถูกปฏิเสธ
# เนวตุน การ์โดซู
เนวตุน การ์โดซู (22 พฤษภาคม ค.ศ. 1938 – 2 กุมภาพันธ์ ค.ศ. 2025) เป็นนักการเมืองชาวบราซิลที่ดำรงตำแหน่งสมาชิกสภาผู้แทนราษฎรและผู้ว่าการรัฐมีนัชเจไรช์ใน ค.ศ. 1987 ถึง 1991. เขาเสียชีวิตจากภาวะอวัยวะหลายส่วนล้มเหลวที่เบลูโอรีซองชี รัฐมีนัชเจไรช์ในวันที่ 2 กุมภาพันธ์ ค.ศ. 2025 ด้วยอายุ 86 ปีEx-governador de MG Newton Cardoso morre em Belo Horizonte
# อย่างน้อย
เพลง "อย่างน้อย" อาจหมายถึง
 อย่างน้อย (เพลงบิ๊กแอส)
 อย่างน้อย (เพลงแบล็คเฮด)
# ประเจียด
ประเจียด คือผ้าลงเลขยันต์ถือกันว่าเป็นเครื่องป้องกันอันตรายได้ โดยมากใช้ผ้าขาว ผ้าแดง และผ้าเหลืองก็มี มักเป็นผ้ารูปสี่เหลี่ยม ผืนผ้าหรือสี่เหลี่ยมจัตุรัสใช้โพกศรีษะ พันคอ พันแขนหรือใส่กระเป๋า หากเป็นผืนเล็ก ๆ เอามาทําเป็นเสื้อเรียกว่า "เสื้อยันต์" ซึ่งอาจจะนับว่าอยู่ในประเภทผ้าประเจียดก็ได้ มักจะเขียนด้วยหมึกดําและดินสอดําเป็นพื้น การลงผ้าประเจียดต้องมีพิธีการเบื้องต้นเช่นเดียวกับการทํา เครื่องรางของขลังอื่น ๆ คือต้องถือเอาฤกษ์ดี ยามดี วันดี ทิศดี

การทําผ้าประเจียดมีวัตถุประสงค์เพื่อคุ้มกันอันตราย โดยจะมีคุณภาพตามแต่ความต้องการ เช่น คงทน คลาด แคล้ว มหาอุด เมตตามหานิยม เป็นโชคลาภหรือมีโชคทางการค้า เป็นต้น อานุภาพของผ้าประเจียดตามยันต์ที่เขียนเช่น หากลงยันต์ตรีนิสิงเห จะมีอานุภาพป้องกันภูติผีปีศาจ หากลงยันต์ปิโยก็จะมีอานุภาพด้านเมตตามหานิยม

 ประวัติ 
ในยุคโบราณสมัยทำสงครามปรากฏหลักฐานผ้าประเจียดที่ยังหลงเหลือเช่น ผืนผ้าประเจียดที่สมเด็จพระเจ้าตากสินทรงนำมาแจกจ่ายให้แก่บรรดาแม่ทัพนายกองตลอดจนหัวหมู่ ในการยกทัพลงไปปราบก๊กเจ้าพระยานครศรีธรรมราช เมื่อ พ.ศ 2312 หม่อมราชวงศ์คึกฤทธิ์ ปราโมชเขียนไว้ว่า เมื่อครั้งกองทัพไทยไปรบกับพม่าที่ลาดหญ้า ครั้งพระเจ้าปดุงกรีฑาทัพใหญ่มาตีไทย เมื่อ พ.ศ. 2328 พระบาทสมเด็จพระพุทธยอดฟ้าจุฬาโลกมหาราชทรงแจกผ้าลงเลขยันต์ (ประเจียด) ให้แก่ทหารโดยถือกันว่าเป็นเครื่องป้องกันอันตรายได้ ใช้เป็นผู้ผูกคอ หรือผูกต้นแขน ต่อมาเกจิอาจารย์รุ่นต่อ ๆ มา นิยมทำแจกศิษย์นำติดไปใช้ติดตัว 

ในปัจจุบันมีการผูกผ้าประเจียดในกีฬามวยไทยรวมถึงมวยโบราณ เพื่อเป็นเครื่องรางที่นักมวยไทยสวมใส่เพื่อเป็นสิริมงคลและขวัญกำลังใจในการต่อสู้ นอกจากนี้ นักกระบี่กระบองได้มีการคาดผ้าประเจียดเช่นกันประวัติความเป็นมากีฬากระบี่กระบอง
# สมาคมการแข่งม้าแห่งชาติ
สมาคมการแข่งม้าแห่งชาติ (Chiho Keiba Zenkoku Kyokai หรือ NAR) คือหน่วยงานกำกับดูแลการแข่งขันม้าที่ดำเนินการโดยรัฐบาลท้องถิ่นในประเทศญี่ปุ่น (เช่น จังหวัด, เมือง/ตำบล/หมู่บ้าน หรือกลุ่มของหน่วยงานเหล่านี้) โดยที่ตัว NAR เองไม่ได้เป็นผู้ดำเนินการแข่งขันโดยตรง

ตรงกันข้ามกับ สมาคมการแข่งม้าญี่ปุ่น (Japan Racing Association หรือ JRA) ซึ่งเป็นรัฐวิสาหกิจที่จัดตั้งขึ้นภายใต้กฎหมายของญี่ปุ่น เพื่อดำเนินการแข่งม้าระดับกลางหรือ "จูโอ เกอิบะ" (中央競馬) และบริหารจัดการสนามแข่งม้า รวมถึงศูนย์ฝึกม้าทั่วประเทศ

ในญี่ปุ่น การแข่งม้าที่ดำเนินการโดยรัฐบาลท้องถิ่นเรียกว่า ชิโฮ เกอิบะ 

 สนามแข่งม้า 
นี่คือรายชื่อสนามแข่งม้าที่ดำเนินการแข่งโดยรัฐบาลท้องถิ่น (ณ กรกฎาคม ค.ศ. 2019) สนามทั้งหมดเป็นสนามดินรูปวงรีเรียบ ยกเว้น โอบิฮิโระ (แบบบันเอ) และ โมริโอกะ (มีสนามดินด้านนอกและสนามหญ้าด้านใน) โดยมีเพียง 4 สนามที่เป็นทางซ้าย (วิ่งทวนเข็มนาฬิกา) ที่เหลือเป็นทางขวา (วิ่งตามเข็มนาฬิกา)

 ผู้ดำเนินการ  สนามแข่ง (L/R: ซ้าย/ขวา) เมืองโอบิฮิโระ สนามแข่งโอบิฮิโระ (โอบิฮิโระ, ฮอกไกโด) - การแข่งม้าบันเอ จังหวัดฮอกไกโด สนามแข่งมอนเบ็ตสึ (ฮิดากะ, ฮอกไกโด) R จังหวัดอิวาเตะเมืองโมริโอกะเมืองโอชู สนามแข่งโมริโอกะ (โมริโอกะ, อิวาเตะ) L สนามแข่งมิซุซาวะ (โอชู, อิวาเตะ) R จังหวัดไซตามะเมืองไซตามะ สนามแข่งอุระวะ (มินามิคุ, ไซตามะ, ไซตามะ) L จังหวัดชิบะเมืองฟุนาบาชิเมืองนาราชิโนะ สนามแข่งฟุนาบาชิ (ฟุนาบาชิ, ชิบะ) L เขตพิเศษโตเกียว สนามแข่งโออิ (ชินากาวะ, โตเกียว) R จังหวัดคานางาวะเมืองคาวาซากิ สนามแข่งคาวาซากิ (คาวาซากิคุ, คาวาซากิ, คานางาวะ) L จังหวัดอิชิกาวะเมืองคานาซาวะ สนามแข่งคานาซาวะ (คานาซาวะ, อิชิกาวะ) R จังหวัดกิฟุเมืองคาซามัตสึเมืองกินัน สนามแข่งคาซามัตสึ (คาซามัตสึ, กิฟุ) R จังหวัดไอจิเมืองนาโกย่า สนามแข่งนาโกย่า (มินาโตะคุ, นาโกย่า, ไอจิ) R จังหวัดเฮียวโงะเมืองอามากาซากิเมืองฮิเมจิ สนามแข่งโซโนดะ (อามากาซากิ, เฮียวโงะ) R สนามแข่งฮิเมจิ (ฮิเมจิ, เฮียวโงะ) Rหยุดทำการแข่งขันระหว่าง ส.ค. 2012 – ม.ค. 2020 จังหวัดโคจิเมืองโคจิ สนามแข่งโคจิ (โคจิ, โคจิ) R จังหวัดซากะเมืองโทสุ สนามแข่งซากะ (โทสุ, ซากะ) R

 สนามแข่งที่เคยใช้จัดแข่งระดับจังหวัด/เทศบาล 
สนามต่อไปนี้ในปัจจุบันจัดเฉพาะการแข่งขันของสมาคมแข่งม้าญี่ปุ่น (JRA) เท่านั้น

สนามแข่งซัปโปโร (ชูโอะคุ, ซัปโปโร, ฮอกไกโด) – เคยจัดแข่งระดับจังหวัดจนถึงปี 2009

สนามแข่งฮาโกดาเตะ (ฮาโกดาเตะ, ฮอกไกโด) – เคยจัดแข่งระดับจังหวัดจนถึงปี 1997

สนามแข่งจูเคียว (โทโยอาเกะ, ไอจิ) – เคยจัดแข่งระดับจังหวัด/เทศบาลจนถึงปี 2002

สนามแข่งนีงาตะ (คิตะคุ, นีงาตะ, นีงาตะ) – เคยจัดแข่งระดับจังหวัดจนถึงปี 2002

 สนามแข่งของ NAR ที่ยกเลิกไปแล้ว 

สนามแข่งนาคัตสึ: ยุติการแข่งขันเมื่อ 22 มีนาคม 2001

สนามแข่งซันโจ: ยุติการแข่งขันเมื่อ 16 สิงหาคม 2001

สนามแข่งมาสุดะ: ยุติการแข่งขันเมื่อ 16 สิงหาคม 2002

สนามแข่งอาชิกางะ: ยุติการแข่งขันเมื่อ 3 มีนาคม 2003

สนามแข่งคามิโนะยามะ: ยุติการแข่งขันเมื่อ 11 พฤศจิกายน 2003

สนามแข่งทาคาซากิ: ยุติการแข่งขันเมื่อ 31 ธันวาคม 2004

สนามแข่งอุสึโนะมิยะ: ยุติการแข่งขันเมื่อ 14 มีนาคม 2005

สนามแข่งอิวามิซาวะ: ยุติการแข่งขันเมื่อ 2 ตุลาคม 2006

สนามแข่งคิตะมิ: ยุติการแข่งขันเมื่อ 27 พฤศจิกายน 2006

สนามแข่งอาซาฮิคาวะ: ยุติการแข่งขันเมื่อ 16 ตุลาคม 2008

สนามแข่งอาราโอะ: ยุติการแข่งขันเมื่อ 23 ธันวาคม 2011

สนามแข่งฟุกุยามะ: ยุติการแข่งขันเมื่อ 24 มีนาคม 2013
# พิรอด
พิรอด เป็นแหวนชนิดหนึ่ง ถักด้วยผ้ายันต์หรือด้ายดิบเป็นต้น ใช้เป็นเครื่องราง หากใช้สวมนิ้วเรียกว่า พิรอดนิ้ว หากสวมที่แขนเรียกว่า พิรอดแขน มีการลงยันต์ลงกระดาษ (โบราณใช้กระดาษว่าว) หรือผ้าตราสังศพ นำเอามาแผ่เป็นริ้วลงอักขระเลขยันต์ ตลอดจนบาทพระคาถาแล้วฝั่นให้เป็นเกลียวแล้วจึงนำเอามาถักทำเป็นแหวน เมื่อปลุกเสกดีแล้วนำเอาแหวนพิรอดใส่ในเตาอั้งโล่ที่มีถ่านไฟลุกโซน วงไหนไม่ไหม้จึงจะใช้ได้นำเอามาลงรักปิดทองต่อไป ส่วนยอดของแหวนบ้างทำเป็น 3 ยอด 5 ยอด หรือ 9 ยอด

พิรอดนิ้วเป็นเครื่องประดับและเครื่องรางของขลัง ส่วนพิรอดแขนหรือสนับแขนพิรอด คือ สนับแขนพิรอดมีขนาดใหญ่สวมไว้ที่แขนเป็นอาวุธของนักมวยโบราณ โดยในปัจจุบันจะพบเห็นในการแข่งขันชกมวยไทย 

แหวนพิรอดของหลวงพ่อม่วงวัดประดู่ทรงธรรม จังหวัดพระนครศรีอยุธยา มีชื่อมาก พระบาทสมเด็จพระจุลจอมเกล้าเจ้าอยู่หัว (รัชกาลที่ 5) ได้ทรงกล่าวถึงในพระราชนิพนธ์ว่า "เอาแหวนถักพิรอดมาแจกแหวนนั้นทำนองเดียวกับขรัวม่วงวัดประดู่ แต่ขรัวม่วงถักด้วยกระดาษลงรักนี่ถักด้วยด้ายทำเรียบร้อยดี"
# เลเติม
เลเติม  เป็นหมู่บ้านในเทศมณฑลเอลบาซัน ประเทศแอลเบเนีย หลังการปฏิรูปการปกครองท้องถิ่นใน ค.ศ. 2015 เลเติมกลายเป็นส่วนหนึ่งของเทศบาลลิบรัฌด์ และอยู่ภายใต้หน่วยเทศบาลลูนิก

ประวัติประชากร
เลเติม (Letimje) ได้รับการระบุใน defter ออตโตมันประจำ ค.ศ. 1467 ในฐานะหมู่บ้านในวีลาเยต Çermeniça มีทั้งหมด 15 ครัวเรือนที่ระบุเป็นตัวแทนหัวหน้าครัวเรือน ดังนี้: Berisha Porteviri, Petër Gërdi, Pop Bogdani, Pop Petri, Dimitri Gërdi, Tiha Koshmani, Nikolla Mastori, Vaska Susjati, Nikolla Mihalevi, Petër Ejurina, Dragon Augusti, Dimitri Kadhapota, Varsaq Vojko, Gjergo Bojko, Dimitri Kallogjeri, Streze Varsaqi, Gjergji Rajçini, Vasko Martini, Nikolla Erebica, และ Andrije Gërdi
# มงคล (มวยไทย)
มงคล เป็นเครื่องรางที่คาดศีรษะของนักมวยไทยสวมไว้ก่อนขึ้นชก รวมถึงในขณะการไหว้ครูรำมวย มักทำจากผ้าหรือเชือกถักด้วยมือ อาจม้วนพันด้วยด้ายหรือสายสิญจน์โดยรวบเป็นหางยาวราว 2–6 นิ้ว และผ่านพิธีกรรมทางศาสนาเพื่อเสริมพลังและปกป้องนักมวยจากอันตราย เป็นหนึ่งในเครื่องรางของนักมวยไทยนอกเหนือจากประเจียด นอกจากนี้ นักกระบี่กระบองต้องมีการสวมมงคลเช่นกันประวัติความเป็นมากีฬากระบี่กระบอง

ในขณะที่ขึ้นสังเวียนนักมวยที่เป็นชายจะปีนเหนือเชือกเข้าไปในสังเวียนเพื่อไม่ให้มีอะไรผ่านมงคล หากเป็นนักมวยหญิงจะรอดใต้เชือกและจะไม่สวมมงคลรอดเชือกแต่จะมีพี่เลี้ยงดูแลแทนและจะสวมให้เมื่อไหว้ครูรำมวย

ในพระราชพงศาวดารสมัยที่ 1 กล่าวถึงเครื่องรางของขลังในเหตุการณ์ที่สมเด็จพระนารายณ์มหาราชครั้นดํารงพระยศเป็นพระมหาอุปราชทรงยกทัพไปชิงราชสมบัติจากสมเด็จพระศรีสุธรรมราชา (พระปิตุลา) โดยใช้มงคลเป็นเครื่องราง และใบสะเดาเป็นประเจียด
# ลิซา (นักร้องเกาหลีใต้)
ช็อง ฮี-ซ็อน (เกิด 25 กุมภาพันธ์ ค.ศ. 1980) รู้จักตามวงการเป็น ลิซา  เป็นนักร้องและนักแสดงละครเพลงชาวเกาหลีใต้ เธอเปิดตัวเป็นนักร้องใน ค.ศ. 2003 และเปิดตัวในด้านการแสดงละครเพลงใน ค.ศ. 2008 เธอได้แสดงนำในรายการ Hedwig and the Angry Inch, Jekyll & Hyde และ Rebecca

 ผลงานเพลง 
 อัลบั้มสตูดิโอ 
 ชื่อ รายละเอียด ชาร์ตอันดับสูงสุด ยอดขาย KOR 
  Finally เผยแพร่: 4 พฤศจิกายน 2003
 Label: Sony Music
 รูปแบบ: CD, ตลับเทป 29 KOR: 6,580+ Mind Blowin'''
|
 เผยแพร่: 24 พฤษภาคม 2006
 Label: Stone Music Entertainment
 รูปแบบ: CD, ตลับเทป
| —
| 
|-
! scope="row" | Featherlight'' เผยแพร่: 23 พฤศจิกายน 2007
 Label: Stone Music Entertainment
 รูปแบบ: CD 40 KOR: 1,287+